“ศบค.” แถลงพบผู้ติดเชื้อ “โควิด” เพิ่ม 30 ราย เสียชีวิตอีก 2 ยอดป่วยสะสม 2,643 คน!
"โฆษก ศบค." แถลงพบผู้ติดเชื้อ "โควิด-19" เพิ่ม 30 ราย เสียชีวิตอีก 2 ยอดป่วยสะสม 2,643 คน! 
"โฆษก ศบค." แถลงพบผู้ติดเชื้อ "โควิด-19" เพิ่ม 30 ราย เสียชีวิตอีก 2 ยอดป่วยสะสม 2,643 คน!
15 เม.ย. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์ประจำวัน (15 เม.ย.63)​ ที่ทำเนียบรัฐบาล
โดยระบุว่า พบผู้ติดเชื้อรายใหม่เพิ่ม 30 ราย ป่วยสะสมรวม 2, 643 ราย รักษาหายเพิ่ม 92 ราย รวมรักษาหาย 1, 497 ราย เสียชีวิตเพิ่ม 2 ราย รวมเสียชีวิต 43 ราย
สำหรับผู้เสียชีวิตรายแรก เป็นหญิงไทยวัย 65 ปี อาชีพขายอาหารที่ถนนคนเดิน มีโรคประจำตัว เบาหวาน โรคไตเรื้อรัง ความดันโลหิตสูง โดยวันที่ 7 มี.ค.มีไข้สูงและไอ จึงซื้อยามากินเอง ต่อมาวันที่ 12 มี.ค.อาการไม่ดีขึ้นจึงไปตรวจที่ รพ.เอกชนใน จ.เชียงใหม่ มีประวัติสัมผัสผู้ป่วยยืนยันซึ่งเป็นสมาชิกในบ้าน ต่อมาวันที่ 15 มี.ค.มีอาการหน้ามืดจึงไป รพ.เดิมและกลับมารักษาตัวที่บ้าน
จากนั้นวันที่ 17 มี.ค.ส่งตรวจพบเชื้อโควิด-19 จึงเข้ารับการรักษาในรพ.ของรัฐ  ในวันที่ 18 มี.ค.ยังรู้สึกตัวดีแต่มีอาการหอบเหนื่อย  วันที่ 19 มี.ค.แพทย์ให้ยาฟาวิพิราเวียร์  วันที่ 22 มี.ค.หายใจเหนื่อยหอบมากขึ้นเอ็กซ์เรย์พบปอดอักเสบรุนแรง  วันที่ 6 เม.ย.ผู้ป่วยไม่รู้สึกตัว ความดันโลหิตตก และได้รับยากระตุ้นหัวใจ แต่ไม่ดีขึ้น จนกระทั่งเสียชีวิตในวันที่ 13 เม.ย.
อีกรายเป็นชายไทยวัย 60 ปี มีประวัติเดินทางไปร่วมพิธีทางศาสนาในประเทศอินโดนีเซีย กลับมาถึงประเทศไทยวันที่ 24 มี.ค. จากนั้นวันที่ 2 เม.ย.เริ่มมีไข้สูง 38.4 องศาฯ ปวดเมื่อยกล้ามจึงเข้ารักษาที่ รพ.ใน จ.พระนครศรีอยุธยา ได้รับส่งตรวจพบว่าติดเชื้อโควิด-19 และ อาการแย่ลง จนกระทั่งเสียชีวิตลงในวันที่ 14 เม.ย.